The Rolling Stones No. 2

The Rolling Stones No. 2 je druhý štúdiový album anglickej rockovej skupiny The Rolling Stones, ktorý vyšiel v Spojenom kráľovstve po úspechu ich debutu, The Rolling Stones v roku 1965. Album obsahuje tri skladby od v tej dobe začínajúcej dvojice autorov Micka Jaggera/Keitha Richardsa. Všetky ostatné nahrávky sú rôzne coververzie pôvodných amerických R&B a rokenrolových piesní.

 Poznámky k albumu 
Na holandských a nemeckých výliskoch albumu je na prednej strane obalu názov uvedený ako The Rolling Stones Vol. 2, na zadnej je oproti tomu napísaný názov The Rolling Stones No. 2.

Obal je prakticky zhodný s obalom ich druhého albumu, ktorý v októbri 1964 vydali v Spojených štátoch pod názvom 12 × 5, no zoznam skladieb sa z časti podobá na ďalší album, ktorý v USA vyšiel pod názvom The Rolling Stones, Now!. Na debute kapely boli producentmi Eric Easton a Andrew Loog Oldham, na tomto projekte, ktorý sa sporadicky nahrával vo Veľkej Británii a USA v roku 1964, je výhradným producentom Oldham.

Album v Spojenom kráľovstve po po svojom vydaní bol začiatkom roka 1965 10 týždňov na vrchole rebríčka a stal sa tak na jeho hudobnom trhu v aktuálnom roku jedným z najpredávanejších. Bill Wyman vo svojej knihe Stone Alone: The Story of a Rock 'n' Roll Band píše: John Lennon o albume The Rolling Stones No. 2 povedal: „Album je skvelý, no ja nemám rád päťminútové nahrávky."

Coververzia Muddy Watersovej piesne „I Can't Be Satisfied“ nebola vydaná na žiadnom z pôvodných amerických albumov kapely a v USA oficiálne vyšla až v roku 1972 na kompilácii More Hot Rocks (Big Hits & Fazed Cookies).

Vzhľadom na to, že vydavateľ ABKCO uprednostňoval americké albumy, bol The Rolling Stones a The Rolling Stones No. 2 pri vydaní CD v roku 1986 a počas série remastrovaní v roku 2002 ignorovaný. V dôsledku toho tento album mnoho rokov v reedíciách nevychádzal a bol len u zberateľov. Verejnosť sa k nim dostala aj v digitalizovanej verzii až v novembri 2010 ako súčasť limitovanej edície vinylového boxu s názvom The Rolling Stones 1964–1969. Pôvodný titul bol obnovený aj ako súčasť boxsetu The Rolling Stones in Mono, ktorý vyšiel dňa 30. septembra 2016.

 Zoznam skladieb 

 Výroba albumu 
Čísla skladieb uvedené v zátvorkách nižšie vychádzajú z číslovania skladieb na disku CD.
The Rolling Stones
Mick Jagger – spev (všetky nahrávky), harmonika (2, 5, 6), tambourine (1, 4)
Keith Richards – elektrická gitara (všetky nahrávky), vokály (1, 4, 6, 8, 11), akustická gitara (8)
Brian Jones – elektrická gitara (okrem skl. č. 8), perkusie (8)
Bill Wyman – basová gitara (všetky nahrávky), vokály (4)
Charlie Watts – bcie nástroje (všetky nahrávky)
hostia
Jack Nitzsche – klavír (2, 10)
Ian Stewart – klavír (1, 5, 7), organ (4)
produkcia
David Bailey – fotografia na obale

 Rebríčky 
 Rebríček (1965) Najvyššiapozícia Fínsko (The Official Finnish Charts) 2German Albums (Offizielle Top 100)offiziellecharts.de: The Rolling Stones - The Rolling Stones Vol. 21UK Albums (OCC)officialcharts.com: The Rolling Stones – The Rolling Stones No. 21

 Referencie 

 Zdroj 

Kategória:Albumy The Rolling Stones
Kategória:Hudobné albumy z 1965